User:Vimal Toshniwal

रक्तदान महादान है क्योंकि मानव को जीवन देने वाला यह रक्त कही और नहीं बल्कि हमारे शरीर में ही बनता है। जिस तरह जीने के लिए हवा और पानी आवश्यक है। उसी प्रकार रक्त भी हमारे शरीर की अनिवार्य आवश्यकता है। मानव रक्त की एक-एक बूँद कीमती व अनमोल है। अत: क्यों न हम रक्तदान के माध्यम से किसी को उसकी जिंदगी का उपहार दें।

पिछले कुछ वर्षों में जनता में रक्तदान हेतु जागरूकता देखी गई है। प्रतिवर्ष स्वैच्छिक रक्तदान करने वाले लोगों की संख्या में हो रही बढ़ोत्तरी इसी जागरूकता का संकेत है।'

यदि हमारा खून किसी को जीवन दे सकता है तो उसका दान करना चाहिए तथा जरूरतमंद मरीजों की मदद करना चाहिए। तो क्यों न आप और हम रक्तदान करें और अपने परिचितों को भी रक्तदान के लिए प्रोत्साहित करें।

कौन कर सकता है रक्तदान :

1. जिसकी उम्र 18 से 60 साल तक हो।

2. शारीरिक रूप से पूर्ण स्वस्थ व्यक्ति, जिसका वजन 45 किलोग्राम से अधिक हो।

3. जिसके रक्त में हीमोग्लोबिन लेवल 12 ग्राम से ज्यादा हो।

4. ब्लड डोनेट करते समय कोई एंटीबॉयोटिक न ले रहा हो।

5. पिछले तीन सालों में पीलिया या कोई मेजर सर्जरी न हुई हो।

6. एक रक्तदाता 3-3 माह के अंतराल से एक वर्ष में 4 बार रक्तदान कर सकता है।